
Cuvântul Păstonului Suprem 


Audienfa 
Chiriarhilor noşiri 
Ya Sf. Părinte 
Papa Fius AI 


Am raportat în numerele trecute despre vizita 
arhiereilor noştri la Roma. De data acesta ne mărgi- 
nim a relata desfășurarea audienței pe care arhiereii 
au avut-o la Si. Părinte Papa Piu XII. 


Luni (4. 3. 1940), la orele zece, Sfântul Părinte 
Papa Piu XII a primit în audienţă pe înalții noştri 
chiriarhi: EE. LL. Alexandru Nicolescu, mitropolit 
de Alba-lulia şi Făgăraş; Valeriu Traian Frențiu, 
episcop de Oradea; Juliu Hossu, episcop de Cluj— 
Gherla. 

Cu EE. LL. erau şi secretarul Ambasadei României 
pe lângă Vatican, Galifza şi Păr. Tăutu Consilier ; rec- 
torul şi Păr, vicerector al Colegiului românesc Piu XI, 
părinţii Evrard şi Cristea ; număroşi preoţi, călugări şi 
studenţi români din diferite ordine şi congregaţii religio- 
se şi mulţi mireni români ajlâtori în Roma; între 
aceştia şi studenţii dela »Academia« (Şcoala română) 
din Roma. 

Ceva mai înainte Exc. Sal. P.S. mitropolit 
Nicolescu prezintă răsunătoarea adresă, pe care o 
reproducem în înfregime : 





Prea Fericite Părinte, 


»Poetul italian Giulia Salvadori dă uneia din îru- 
moasele sale poezii, în care reaminteşte vechea le- 
gendă  evlavioasă ce atribue papei Grigorie cel 
Mare vecinica mântuire a lui Traian, titlul de: Mama 
Roma, Tata Traian. Sunt cuvinte eşite — o spune 
el în notele acestui. poem, — de pe buzele unui biet 
cioban român, Cârţanu — adaog eu care l-am cuno- 
scut personal — care cu ani înainte a îost găsit la 
piciorul columnei lui Traian, răspunzând cui îl întreba, . 
cine e şi de unde vine: Mama Roma, Tata 7raian. 

Acest simplu cioban care cobora din vechii legionari 
romani, era un pelerin care venise pe jos pe urmele slă- 
vitului împărat, împins de strămoşeasca sa pornire, 
şi voi să petreacâ o noapte la picioarele columnei în 
forul lui Traian, pentru a reîmprospăta, în felul său, 
în minte şi inimă, vechile amintiri şi glorii romane, 
săpate în marmoră cu chipuri nepieritoare pe columna 
lui Traian ... Şi poate şi-ar îi împlinit visul, dacă 
nu l-ar îi turburat sergenţii Urbei 

Prea Fericite Părinte, şi noi, episcopii români, 
oridecâteori venim la Roma, venim ca noui pelerini 
şi fii ai acelui cucernic Traian care zidi pod roman pe- 
ste Istru, Şi dincolo de înjiorătorii codri, ca apărare îm- 
potriva turbatelor fiare omeneşti, întemeie noua Albă, 
noua Romă ; deschise mintea pentru nobilul grai, tăie 

frumoasele drumuri deschise spre cer, deschise micei 
seminţe a Evangheliei. Şi în evlavioasele legi ale 
dreptului roman, Legea pusă în mâna lui goală vede 
pe marele Arhipăstor ...; ca să împrumutâm cuvin- 
tele aceluiaşi Salvadori. 

Țara astiel descrisă de Salvadori e Dacia felix 
din vremea romană, România de astăzi. Da şi noi 
venim la Roma dintr'o datorie de recunoştinţă, să 
cinstim Legea aşezată în mâinile supremului Arhipâ- 
stor, Piu XII, urmaşul aceluiaşi Petru, pâstor sărman, 
neinarmat, neîncălțat, fără pungă şi fără pâine şi cu 
puterea, ca a oricărui om, slaba, dar sigură în mâna 
lui Dumnezeu, era Legea neamurilor omeneşti. (Ceie 
două semne). 

Nu e oare Isus, care Te-a ales învăţător, Sfinte 
Părinte ? Nu este El care pe marea mişcatâ de vânt, 
cu mână uşoară şi puternică Te povâţueşte la FI, 
temelia cea neclătită ? Da, Sfinte Părinte, de nevăzu- 
tul Impărat e pusă în mâna Ta Legea, care, dacă e 
ascultată, face din vieața omeneascâ o nouă armonie, 
Şi cu tot neamul omenesc bine simţitor, învoit cu lu- 
crarea, simţi sufletul care prin smerenie se îndum= 
nezeeşte (Supuşi, caşi liberi). 

O, da, Sfinte Părinte, tu îniățişezi acel Adevăr 
care nu se teme de desminţire, laaltul Nume pe care-l 
detună fulgerul, asupra căruia se gândeşte foată îâp- 
tura, prin care ochiul se luminează şi ştie. Doamne 
Isuse, în ochii noştri, Sfântul Părinte, locțiiforul Tâu, 
Te îniăţişează pe Tine, Viaţa cea nemuritoare, care 
redai viața ce a fost stinsă în inimă, Tu al cărui cu- 
vânt e măsura nemârginită a oricărui lucru, străluci- 
rea Prea |naltului Adevâr şi izvorul de unde ţişneşte 
dragostea (Calea). 


Te rugăm, deci, Sfinte Părinte, ca ridicat sus pe 


stânca Ta puternică, să chemi şi să trimiţi la răspân- 
tia drumurilor să strângă pe desmoşteniţi şi buni şi 
răi, descuie-le cu cheile Tale masa pregătită; şi stâ- 
păneşte cu nouă armonie împărăţia, al cărei stăpân 
eşti Tu (Urmaşului lui Petru pe scaunul dragostei). 

Iți urăm, Sfinte Părinte, ca Roma să primească 
din patru părţi ale lumii popoarele ostenite, să întindă 
asupra lor împărăţia dreptăţii: astfel împărăţia lui 
Dumnezeu se apropie. Enciclica Ta Summi Pontificatus 
e un început foarte frumos. Numai aşa seva înstăpâni în 
cel mai strâns înțeles al cuvântului noua ordine a 
veacului ce va să vină, întrezărit de Virgiliu, dar mai 
cu seamă de Sfinţii Proorocic«. 


Augustul Pontif, primind această călduroasă şi 
filială adresă în numele celor de faţă, a binevoit a le 
"spune cuvinte inspirate pe care le aducem aci după 
cum le-a cules de pe augustele buze L'Osservafore 
Romano (6. 3. 1940 sub titlul: »Amintiri, nădejdi 
urări ale Pontiiului Suprem Piu XIl«): 


Venerabili Fraţi şi iubiţi fii, 


»Păstori ai Bisericii româneşti, vă salutlăm 
din adâncul inimii; cu bucurie vă primim în 
această încăpere, unde toţi fiii Părintelui comun, 
din orice. ţară, de orice limbă şi de orice rit, 
se simt membrii aceleiaşi familii, împrejmuiţi 
cu aceiaşi gingăşie. 

Venerabilul Nostru Frate, Metropolitul de 
Alba lulia şi.Făgăraş, s'a tăcut tălmaciul vostru, 

dând, în adresa ce Ne-a prezentat, o expre- 
siune poetică simţeminielor voastre de credinţă 
şi de dragoste pentru acest Scaun Apostolic. 
Venind la Roma, vouă vă place să regăsiţi a- 
mintirea lui Traian şi a civilizaţiei aduse îna- 
intaşilor noştri de acest mare Impărat, care, 
precum zise poetul Ausonius (De XII Cesari- 
ribus, 14), dacă sa distins în război, încolo a 
fost părinte: „Be/l/i laude prior, cetera patris 


habens*. Dar, privind renumila columnă, ale 
cărei spirale nemuresc, cu slava cuceritorului, 
vitejia vrăjmaşilor lui, ochii voştri se ridică până 
în vârful capitetului doric, unde stăpâneşte sta- 
iuia Apostolului Petru. lată cele două Rome, de 
care voi rămâneţi tradiţional legaţi. Un dumne- 
zeesc destin le unise laolaliă: Roma lui Au- 
gustus pregăti temeliile şi oarecum scheletul 
clădirii, pe care Roma lui Petru şi a lui Pavel 
a înălțat-o. Zadarnic vor cerca împărații, şi 
însuşi Traian, să împiedice aceste planuri ale 
Proniei; ucenicii lui Cristos vor pătrunde chiar 
şi în palatele lor şi se vor spori neîncetat; şi 
într'o bună zi, pe ruinele cetăţii vechi, prădată 
de barbari, se va ridica o nouă Romă, despre 
care se va putea zice cu mai mullă dreptate 
decât despre cea dintâi că întinderea oraşului 
şi împărăției romane este aceeaşi: „komanae 
spatium est lUirbis et orbis idem (Ovid. Fas- 
torum 1. Il, 681). 


Dar, precum Cristos n'ar fi frânt trestia 
sirivită şi n'ar fi stins feşiila fumegândă (Mi. 
12, 20), tot asemenea duhul Evangheliei sale 
nu va sufla ca o vijelie peniru a spulbera 
Roma veche, pe care va ridica clădirea sa. 
Dealungul veacurilor vor continua să curgă, 
amestecându-se în curentul supranatural şi pu- 
rificator al creștinismului, valurile armonioase 
şi limpezi ale acelei civilizaţii, pe care geniul 
Greciei învinse ştiuse s'o impună învingătorilor 
ei: „Graecia capta ferum victorem cepi!, el 
artes intulit agresti Latio“ (Horat. Epist. |. II, 
1, 156—7). Ca un râu ce înrodeşte, acesti cult 
al înţelepciunii şi al dreptului, al literelor şi al 
artelor, al ştiinţelor politice şi economice, cu 
un cuvânt, acest complex de învățături şi tra- 
diţii ce se numeşte Romanitate, îşi va urma 
cursul său. În unele epoci se va încetini şi să- 
răci, va străbate ţinuturi de urgie ori perioade 
de stagnare, se va izbi de curente vrăjmaşe ori 
turburi, dar nu va seca, nici nu se va mai opri, 
şi, împingându-şi tot înainte valurile, uneori cu 
vuiet măreț, alteori cu dulci surâsuri, va părea 
că murmură în fiecare dintr'insele: Nu _ voi 
muri cu totul: „Non omnis moriar“ (Hor. Carm. 
III, 30, 6). | 

Din acest îndoit curenti de idei şi de da- 
lini, înantaşii noşiri au tras mari loloase. Pe 
urmele legionarilor împărăției, pe drumusile pie: 
truite, pe care le-au deschis ei, pe podurile cu 
îndrăsneţe arcuri, clădite de ei, au venit vesti- 
torii Evangheliei, purtătorii în Dacia a unui vas 
cu îndoită mireasmă, ca să poată 
picura în suflete virtutea creştină 
şi vechea civilizaţie latină, care 
se reducea pentru ei la credinţa 
romană. Voi sunteţi mărturiile 
vii ale acestei uniri. Credinţa 
voasiră în Roma Papilor va făcut 
destoinici să conlucraţi cu izbândă 
şi în mare măsură la înaintarea 
civilizaţiei în România. Aşeză- 
mintele culturale, operele sociale 
Şi  caritative din Blaj arată mi- 
nunat, cum alipirea de Roma şi 
de Pontificatul Roman pot nu nu- 


mai să se împace cu dragostea 
de ţară şi cu credinţa faţă de 
cele mai bune tradiţii naţionale, 
dar încă să le înalțe şi înnobileze. 


Fără îndoială, întâiul şi cel 
mai înalt scop al Bisericei şi al 
Papalității în lucrarea lor 
asupra sufletelor e să le ducă la Dumnezeu 
prin sfinţirea personală, să le facă să găsească 
în credinţa lui Cristos, în primirea învăţăturei 
sale, în asculiarea de legea sa, izvoarele unei 
vieţi supranaturale, care să le plăsmuiască şi 
îndrepte spre desăvârşirea fiilor lui Dumnezeu. 
Această vieaţă, însă, nu poate încolţi până ce 
nu se lormează în jurul lor o aimosteră de 
har. În chipul acesta moştenirea naţională a 
limbei, a aşezăminielor şi a daiinelor e pă- 
trunsă de ideile creştine şi se îmbogăţeşte cu 
virtuțile evanghelice, împărtăşindu-le acestora, 
la rândul lor, după ţări şi neamuri, un delicat 
partum local. 

Când, venind din mare depărtare, din obâr- 
şia Pădurii Negre, parcă obosilă de lungul 
drum de două mii de kilometri dealungul 
Europei, frumoasa voastră Dunăre ajunge în 
sfârşit în bogatele câmpii româneşti, şi-şi des- 
tăşoară 'aici cu măreție minunaiul belşug al 
apelor sale, purlându-le în largi cotituri pe 
şesuri, unde se pârgueşte recolta şi în svonul 
oraşelor industriale și al regiunilor petrolifere, 
înlesnind munca oamenilor, ducând dela unii 
la alţii schimbul roadelor lor, ea pare că îm- 
bie cerului şi pământului o binefăcătoare vi- 
ziune de pace. 

Pacea ! Acest cuvânt cuprinde, Venerabili 
Fraţi şi iubiţi fii, urările ce facem peniru voi; 
dar împrejurările de faţă le dau, întro lume 
pe care războiul o sfâşie cu grozăviile lui, ori 
o sguduie cu urmările sale, o însemnătate 
deosebit de mişcătoare. Ne gândim la un în- 





Recepţia dela Ambasada Română 


treit aspect al păcii. Vă dorim înainte de ioate 
lie căruia dintre voi pacea inimi, care nu vă 
va lipsi nici odală, dacă veţi păstra o unire 
personală şi slrânsă cu Cristos, dacă veţi trăi 
în harul său, dacă veţi păzi poruncile sale. 
Dorim apoi poporului vostru pacea din lâuniru 
amintind că învăţătura socială catolică, rostul 
catolic al fumiliei, legea catolică a dragostei 
frăţeşti şi universale, suni cele mai puternice 
mijloace pentru potolirea neînțelegerilor cetă- 
țeneşti, pentru înlăturarea vrăjmăşiilor dintre 
bogaţi şi săraci, dintre muncitori şi palroni, 
precum şi între feluritele neamuri sflătoare în 
cuprinsul Statului. Vă dorim în sfârşit, pacea 
din cfară, rugând şi cerşind dela Domnul să 
binevoiască în milostivirea sa, să scutească 
țera voastră de pacostea răsboiului şi să-i în- 
găduiască astfel să-şi continue lucrarea de milo- 
stivire în folosul victimelor actualului răsboi. 

Drept chezăşie a acestei întreite păei, a 
harului lui Isus Cristos şi al puternicei 
mijlociri a iubitoarei sale Maice, vă dăm vouă 
tuturor, familiilor voastre, întregei voaslre Na- 
țiuni, mai cu seamă acestor scumpi studenți 
români, şi în locul dintâi nouilor preoţi, din 
plinirea inimei Noastre părinteşti, Binecuvânia- 
rea Apostolică. 

Pentru Dumineca AGRU-lui şi a Presei 
A IIl-a din Paresemi 


Publicăm la acest loc instructiva 
circulară Nr.1050/1940 a 1. P. S. Sale 


Mitropolitul Alexandru Nicolescu al : 


Blajului adresată clerului arhidiecezan 
în vederea Duminecii AGRU-lui şi a 
Presei. M. On. parohi şi păstori sufle- 
teşti vor afla în ea tot ceeace le poate 
servi pentru predica ce o vor avea de 
făcut în acea zi, ori pentru o eventuală 
conferinţă poporală despre Presa bună. 


Iubiţi fraţi şi fii, 

Printr'o dispoziţie mai veche a Corului Episcopi- 
lor Bisericii române unite s'a rânduit pe Dumineca a 
Ill-a din Paresimi, aceea a sfintei Cruci, Ziua AGRU- 
lui, adică a Asociaţiei Generale a Românilor Uaiţi, şi 
totodată Ziua Phesei bune, a presei răspânditoare a 
ideilor creştine. 

Cu acest prilej, în acest nou an, ţinem să rea- 
mintim Veneratului Cler Arhidiecezan datoria ce o 
are, de a activa cu toată puterea pentru gândul mare, 
care este la temelia AGRU.-lui: incadrarea și 
asocierea mirenilor bisericii la opera de credinţă, de 
răspândire a adevărului şi a moralei creştine, la opera 
de apărare a bisericii lor şi totodată la opera de 
autosfinţire, care trebuie să fie nizuința supremă a 
fiecărui credincios aici pe pământ. 

Fiecare păstor sufletesc să folosească deci Du- 
mineca a lil-a a Paresimilor, pentru a-şi tace un 
examen de conștiință asupra chipului cum a activat 
el însuşi, pentru AGRU şi în cadrele lui, Cari îi sunt 
rezultatele ce le poate arăta pe terenul instrucției 
şi educaţiei religioase din AGRU şi din alte Reuniuni 
ale parohiei sale ? Care este rezultatul ajuns pe tere- 
nul pur sufletesc ? Câte spovedanii şi împărtăşiri a 
avut în parohie ? Apoi, care este partea preotului în 
numărul de şedinţe, de conferințe ţinute la AGRU? 
Care este sprijinul moral şi material, pe care organi- 
zaţia AGRU.-lui său parohial l-a dat mişcărilor bune, 
religioase, culturale, patriotice, care este sprijinul pre- 
sei bune, din partea aceluiaşi AGRU parohial al său? 

lată o serie de întrebări, la cari fiecare păstor 
sufletesc trebuie să:se oprească şi să şi le pună, pentru 
a vedea, dacă a satisfăcut cât de puţin şi acestui 
obligament al chemării şi al slujbei sale preoţeşti, obli- 
gament aşa de important şi de actual. In zilele ce le 
trăim astăzi, în veacul telefonului, al radio-ului, al 
presei de tiraj şi de multilaterală şi rapidă informa- 
țiune, care de atâtea ori, în şirele sale la aparenţă 
nevinovate, cuprinde otrava şi veninul necredinței şi 
al amoralităţii (ca să nu zicem, imoralităţii) distrugă- 
foare a harului dumnezeesc necesar mântuirii noastre. 

lată de ce, mai departe şi în chip foarte firesc, o 
activitate pastorală rodnică nu se poate concepe şi 


închipui, fără de a da cea mai mare alențiune lec- 
turii credincioșilor, şi în locul prim, presei, gazetelor 
pe cari le citesc credincioşii săi. 

Evident, nu ne putem închipui, ca preotul să îm- 
piedece cu totul cetirea unor publicaţii duşmane cre- 
dinţei ori bisericii. Din nenorocire, astăzi atari publi- 
caţii te întâmpină pretutindenea: la oraşe, la chios- 
curile de ziare din gările „C. F. R., pe stradă ţi-le 
strigă în urechi uzlicii -- nu numai la oraşe —cci 
adesea şi pe sate! Desigur că preotul nu poate con- 
trola pe fiecare credincios al său, că ce gazetă îşi 
cumpără şi citeşte. El poate face totuşi ceva: să facă 
pe apostolul, pe răspânditorul presei bune, îie el per- 
sonal şi direct, fie indirect, prin oameni, dintre cre- 
dincioşii proprii, pe cari îi poate angaja în lupta acea- 
sta. Aşa a început a se face în multe părţi, pentru 
răspândirea presei şi a publicaţiilor, a cărţii bune. Ne 
gândim numai la bibliotecile, sau mai bine zis, la 
micile librării afişate și expuse vederii și examinării 
credincioșilor la ușile bisericilor. Ne gândim la bule- 
finele parohiale, la oraşe, în parohiile cu numâr mai 
mare de suilete. Ne gândim la acei preoţi cari își iau 
înșiși sarcina să adune abonamente la gazetele bune 
să încaseze costul abonamentului dela credincioşii 
săi, şi să-l trimită gazetei bune, etc. 

Dar ce nu poate face, cu zel şi cu hărnicie, ori- 
care preot, cât de necăjit şi cât de departe aşezat în 
fruntea unei turme cuvântătoare! Voinfă trebuie, ze! 
şi încredere în ajutorul lui Dumnezeu ! 

Vorbind și mai concret. Ne gândim la presa şi 
la publicaţiile bune ale Bisericii noastre, Și aci ne 
oprim, un moment, pentru a comemora împlinirea 
a 49 ani şi intrarea în al 50-lea al gazetei noastre 
„Unirea“. 

»Unirea« nu a fost niciodată şi nu este nici astăzi 
un organ oficial al Bisericii noastre. Insă, prin oame- 
nii cari au întemeiat-o, cari au condus-o vreme deo 
jumătate de secol şi până astăzi, Unirea a fost, dela 
început, organul prin care s'au manifestat gândurile, 
preocupările, opiniile şi idealurile Clerului şi ale în- 
săşi Bisericii noastre. Acest lucru este, în chip firesc, 
de înțeles, dacă vom reaminti numele celor cari au 
inițiat »Unirea«, al celor ce au colaborat la ea, şi 
dacă vom vedea seria de probleme ale vieţii noastre 
bisericeşti, cari au fost puse în discuţie din partea 


»Unirii<, în toate vremurile. 


FR 
* x 


Un harnic cercetător al trecutului Ne-a pus la 
îndemână o serie de amânunte din trecutul »Uhniriie, 
pe cari regretăm că le putem reda numai fragmentar. 

Idea apariţiei »Uhnirii« se pare că este legată de 
aniversarea a 25 a de episcopat a nemuritorului mi- 

tropolit Vancea, cum şi de seria de atacuri noui, ce 
se porniseră tocmai în acea vreme împotriva bisericii 
noastre, pe temeiuri »istorico-canonicec. 

Inchegaţi într'un mănunchiu, canonicul Alexandru 
Grama, secretarul mitropolitan Augusfin Bunea, pro- 
fesorii Vasile FHossu, Episcopul de mai târziu, care 
îşi ia şi sarcina răspunderii pentru redacţie, Victor 
Smigelschi, Isidor Marcu, ajunşi şi ei canonici mai 
târziu, sunt întemeietorii. 

La acest mănunchiu iniţial, cu timpul se adaugă 
şi alţii atât din Blaj, cât şi din alte centre. Amintim 
câteva nume din cei mutaţi dela noi. Dintre Blăjeni: 
loan Micu Moidovan, Vasile Suciu (Mitropolitul), Aurel 
C. Domşa, Silvestru Nestor, Alexandru Ciura, Octavian 
Prie, loan Coltor, Ştefan Roşianu, Alexandru Lupeanu- 
Melin. Dintre colaboratorii externi: Carol Auner, lon 
Bianu, Vasile Maniu dela Bucureşti, Mihail Străjanu 
dela Craiova ; Nicolae Togan dela Sibiu ; loan Boroş, 
Felician Bran dela Lugoj; Augustin Lauran, Florian 
Stan dela Oradea; Teodor Roşu, ion Ardeleanu, Con- 
stantin Pavel dela Beiuş; Vasile Lucaciu dela Şişeşti 
(Satu-Mare) ş. a. Ea are corespondenţi iscusiţi dela 
Roma, Paris, Viena. 

E lucru firesc ca scriitori atât de numeroşi şi de 
aleşi să aducă în discuţie o mulțime de probleme 
peniru vieaţa noastră bisericească şi naţională. 

Atunci, ca şi acum, era mare trebuință de dum- 
nezeiasca lumină a evangheliei în țara şi la neamul 
nostru. Răpiţi de anumite curente spirituale la modă, 
o mulțime de tineri reduc totul la praful azi în «ei, 
mâine'n ruină ; se simt desamăgiţi, blazaţi, înfrânți de 
lupta vieţii, înainte chiar de ce ar fi început-o. Chiar 
cei ce se lăsaseră târîți câtva timp de acest primejdios 
curent de capitulare şi demoralizare, pe urmă se re- 
culeg şi se întreabă: »Unde ne sunt visătorii ?« 

Putea oare gruparea dela »Unirea« să stea ne- 
păsătoare în faţa acestor situaţii ? Putea oare să nu 
atragă atenţiunea publicului cetitor, în deosebi a tine- 
rimei, nu asupra unor comete trecătoare, ci asupra 
“unor aştri de mâna întâi, cari veşnic vor străluci pe 
cerul omenirii: S. Apostol Pavel, S. loan Gură de. Aur 
S. Augustin, S. Toma de Aquino şi alţii? 

E spre cinstea acestei îoi şi dovedeşte marea el 
râvnă de inaintare că, deşi se tipăreşte în aşa numita 
»Citadelă a etimologismului« cu scufițe şi codife, cum 
se spunea altădată, totuşi ea, dela început e modernă, 
adecă apare cu ortografia fonetică a Academiei Române. 
Când un bătrân profesor din localitate se ridică îm- 
potriva acestei tendinţe, redacția într'o notă foarte cu- 
minte declară că pentru ea ortografia e chestie de 
mâna a doua; de căpetenie e cea religioasă (ce credem 
şi ce facem ?). In cele religioase ea ascultă de S. 
Scaun Apostolic al Romei; în cele ortografice şi life- 
rare de Academia Română dela Bucureşti. 

Orizontul »Uhnirii« însă nu se mărgineşte la ho- 
tarele bisericii şi neamului nostru. Ea urmăreşte ma- 
nifestările universale ale Romei, 

In adevăr, puţine publicaţii periodice româneşti 
aduc atâtea enciclice, cuvântări, scrisori, hotăriri de ale 
Papilor şi de ale Siintelor Congregaţii (aceste ministere 
ale Sfântului Scaun) ca »Uhnirea« dela Blaj. In primii 
ani de apariţie, dar şi după aceea, la aşa numita re- 
vistă bisericească, locul cel dintâi îl are Roma. 

Cu câtă bucurie nu aduce ea renumita enciclică 
papală despre vrednicia răsăritenilor (Orientalium 
dignitas), ori minunata cuvântare rostită de Leon XIII 
în aceeași chestiune la 2 Martie 1895! Spre câtă mă- 
rire a veşnicului Păstor al sufletelor n'ar îi — scrie 
»Unirea<, reproducând cuvintele Papei — fericitul 
eveniment al unirei bisericilor! Ce putere de vieaţă 
şi nouă strălucire ar da el întregei Biserici catolice şi 
ce minunată înrâurire ar avea asupra altor fraţi, încă 
aşa de străini de noi! Deşi noi, poate, nu vom vedea 
acest eveniment fericit, totuşi să nu-l socotim utopie, 
adică lucru cu neputinţă de înfăptuit, ci să facem tot 
ce atârnă dela noi şi mai ales să ne rugăm ca la 
ceasul sorocit de Dumnezeu, să înceteze orice des- 
binare, să ne privim toţi ca fraţi în Domnul şi îii ai 
aceluiaşi părinte comun, locţiitorul Său pe pământ, 
Papa dela Roma. Atunci vom vedea că numai sunt 
despărțiri meşteşugite între noi, ci cu toţii alcătuim, 
după dorința: Mântuitorului: o turmă şi un Păstor. 

Inchinată cu totul lui Dumnezeu, Ţării şi Neamului, 
»Unirea«, înfăţişează cetitorilor săi o mulţime de pilde 
mărețe, vrednice de urmat. Unul din cele dintâi foile- 
toane (»Foişoarea«) ale ei este închinat S$. Aloisie Gon- 
zaga, acest model şi ocrotitor ceresc al tinerimii catolice. 

Nu trece, însă cu vederea nici alte vrednicii şi 
valori omeneşti. loan [3rătianu-tatăl, Mihail Kogălni- 
ceanu, Gheorghe Barițiu ş. a. îşi au. pomelnicele cu- 
venite în coloanele ei. Nu suni uitaţi nici cei de alt rit: 
arhiepiscopii latini Ignaţie Paoli şi Petru Pavel Palma, 
ziditorii catedralei S. Iosif, »cel mai frumos edificiu 
religios care există în România< vorba lui Mihail Ko- 
gălniceanu, Deasemenea Maria Barbara Wiirdinger, 
întemeietoarea institutului de fete al călugăriţelor nu- 
mite engleze din strada Pitar-Moş în Bucureşti ş. a. 

Din 1894, adică dela »procesul Memorandului« 
încoace, Iinirea are o rubrică permanentă „La chestfiu- 
nea noasiră“. În această rubrică se urmăreşte de 
aproape tot ce se face şi se scrie mai de seamă în 
chestia Românilor Transilvăneni, supuşi şi prigoniţi de 
maştera stăpânire maghiară, In deosebi, se produc 
cele scrise despre noi în ziarele streine ; italiene, iran- 
ceze, elveţiene, belgiene şi engleze. Redactorii îşi dau 
seama, că aceasta mare chestiune e de însemnătate 
internaţională : deaceea ne stă în interes să cunoaştem 
părerile altora despre noi şi, dacă ele nu sunt înte- 
meiate, să căutăm să le îndreptăm. 


O BCU CLUJ 


54 





Un moment din cele mai înălțătoare, din câte au 
fost vreodată în vieaţa Bisericii şi a Neamului nostru 
este, de bună seamă, jubileul de 200 de ani al sfintei 
noastre Uniri. Ca pe un răboj sunt |increstate în co- 
loanele acestei îoi toate pârţile serbărilor acestui ju- 
bileu, începând cu pelerinajul la mormântul lui Ata- 
nasie Anghel, făuritorul Sfintei noastre Uniri şi sfâr- 
şind cu prăznuirea Ei în diferite părţi ale Provinciei 
noastre bisericeşti: la Lugoj, Beiuş, Sighet. Ele nu se 
vor putea cunoaşte cu deamânuntul decât din însem- 
nările acestei foi. De-o rară măreție au fost, fireşte, 
serbările dela Blaj, unde cu acest prilej s'a ţinut al trei- 
lea sinod provincial. Pentru întâia dată, în cei 200 de ani 
dela Unire, nemuritorul Papă Leon XIII trimite, din 
îndemn propriu (proprio motu), o scrisoare din cele 
mai frumoase, pe care ne facem o deosebită plăcere 
s'o reproducem şi astăzi, Scrisoarea e adresată înain- 
taşului nostru de fericită pomenire, Victor Mihalyi de 
Apşa. i 


lată scrisoarea : 


»Venerabile Frate, mântuire şi binecuvântare 
apostolică. — Indreptăţită aflăm bucuria Ta şi a 
turmei Tale pentru apropiata împlinire a două 
veacuri, de când părinţii voştri au fâcut înţelegerea 
cu Scaunul Romei. Căci atât faptul însuşi al Unirii 
voastre cu Noi, cât deosebita statornicie din tot 
timpul trecut, în gândul şi credinţa jurată a nea- 
mului vostru, dovedeşte, că milă a fâcut Dumne= 
zeu cu voi şi prevesteşte că tot aşa va face el 
şi pe viitor. lar ca bucuria obştească să îie mai 
mare, cu drept cuvânt reamințiţi bunăvoința ce 
pururea au arătat-o Papii dela Roma Naţiu- 
nei voastre. In adevăr, dela Inochentie III până la 
Noi, ei niciodată m'au încetat a Vă arăta mulţime 
de binefaceri şi a încerca totul pentru strălucirea 
şi folosul Bisericii voastre. Înmulţitu-vi-s'au sca- 
unele episcopeşti; întăritu=vi-s'au sinoadele; îm- 
podobitu-s'a scaunul Făgăraşului cu vrednicia de 
Mitropolie ; datu-s'a fiilor neamului vostru loc în 
colegiul Urbanian. Stăruiţi, aşadar, a Vă ocroti şi 
în viitor sub scutul Scaunului Romei, iar praznicul 
ce în curând îl veţi ținea, să Vă întărească, încât 
despre poporul român totdeauna să se vestească 
ceea ce Nunţiul Apostolic scrie înaintaşului Nostru 
în anul 1868: »Acest popor ţine foarte mult la 
credința catolică şi mult iubeşte: Scaunul Romei« 
Pentru împlinirea acestora, adauge-se la bucuria 
voastră Binecuvântarea Noastră Apostolică pe care 
drept chezăşie a harurilor cereşti, cu Părintească 
dragoste o împărtăşim tuturor Românilor catolici. 

Dat în Roma la S. Petru în 8 August 1900,al 
Pontiticatului Nostru al 23-lea«. 


Când la 8 lunie 1912 se publica. Bula Papală 
»Christi fideles graeci« pentru înființare episcopiei 
greco-catolice maghiare Haidudorogh, tot lnirea şi 
sora ei mai tineră „Culfura Creştină“ poartă lupta 
cea mai demnă pentru apărarea drepturilor româneşti 
ale celor 73.225 de credincioşi smulşi dela noi şi tâ- 
riți la numita Episcopie ungurească. Şi după lupta ce 
a purtat-o, ei i-a hărăzit Cel de sus fericirea să aducă 

mai înfâi ştirea, că Piu al X-lea a poruncit revizuirea 
bulei. Din pricina răsboiului mondial ce a urmat cu- 
rând, revizuirea nu s'a făcut decât la sfârşitul acestui 
război. Dar s'a făcut. Fie numele Domnului bine- 
cuvântat! 

Şi tot aceasta foaie, în toiul revoluției şi anarhiei 
militare cu care a sfârşit numitul război, cu mare 
cheltuială hotăreşte să apară zilnic, fiind în cele din 
urmă luni ale anului 1918 doară singurul cotidian ro- 
mânesc din Ardeal, contribuind astfel la transforma- 
rea revoluţiei militare şi sociale destructive, în revo- 
luţie naţională românească constructivă. Articolele 
»Unirii« ar îi grăbit — se spune remobilizarea 
Armatei Române şi reîntrarea ei în acţiune, pentru 


desrobirea îraţilor asupriţi. 


* * 
+ 


In România întregită ? 

S'ar fi părut că, văzând împlinite atâtea gânduri 
şi idealuri frumoase ale acestei foi, de acum ea ar fi 
putut să înceteze. Nimic mai greşit şi mai primejdios 
decât asemenea părere şi încercare. — Sfânta Bise- 
rică şi aşezămintele Ei, deci şi foile, revistele, ziarele 
care-i urmează învăţăturile şi poruncile ei, au într'un 
anume înţeles o tinereţe continuă. Şi lor li-se potri- 
vesc cuvintele Psalmistului: »Innoi-se-vor ca ale vul- 
turului, tinereţele tale<. 

Dacă şi în trecut ea trebuia să lupte pe două 
fronturi : pe cel naţional românesc şi pe cel religios- 
moral, — de acum ea luptă mai ales pe acest din 
urmă front, astăzi tot aşa de primejduit. Cine vrea, 
deci, şi care fiu credincios al Bisericei noastre nu 
vrea ? — să fie informat conştiincios despre marile 
întâmplări religioase şi politice din fară şi străinătate,. 
trebuie să le cunoască dintr'o foaie ca Unirea. Să nu 
se spună că şi ziarele »independente« sau »neutre«, 
din punct de vedere religios, încă ne intormează de- 
spre aceste întâmplări. Da, ne informează ; dar cum? 
Ceeace nu le convine, suprimă, pur şi simplu. Aşa 
au făcut ziarele italiene cu cuvântarea de Crăciun a 
Papei Piu XI în 1938. Aşa fac cele nemțeşti cu par- 
tea aceea a enciclicei >Summi Pontificatus« a Papei 
de acum Piu XII, unde vorbește despre nedreptatea 
strigătoare la cer a împărțirii celei noue —a patra — 
a Poloniei. 

Da, pentrucă orice ziar, înainte de a informa de- 
spre anumite întâmplări, le judecă prin prizma pro- 
prie a interesului celui ce scoate gazeta. De aceea, 
zicătoarea : »Spuhe-mi, cu cine te însoțeşti şi-ţi voiu 
spune cine eştie, — se potriveşte şi la foi şi ziare: 
Spune-mi ce îoi şi ziare citeşti şi-ţi voiu spune cine 
eşti. Ziarul e judecător şi prieten. A-l citi, înseamnă 
a-i primi judecăţile sau sentinţele şi ai urma faptele. 

De aceea, fiindcă scris este: »iar cel ce va face 
şi va învăţa, acesta mare se va numi întru împărăţia 
ceriurilor« (Mt, 5. 19), pentru buna slujbă ce foaia 

Linirea timp de 50 de ani a tăcut Bisericii şi Neamu- 
lui nostru, ea e vrednică de toată recunoştinţa noastră. 
Această recunoştinţă să nu rămână numai o vorbă 
goală, ci să se transforme în fapte vii, creştineşti. 

Repetăm încă odată: »Unirea nu a lost şi nu 
este un organ al Bisericii noastre. Şi de aceea, eaa 
putut îi mai liberă, mai degajată, mai independentă. 
Şi opiniile ei, şi scrisul ei au putut, uneori, chiar să 
nu acopere deplin vederile, din acel moment, ale 
oficialităţii bisericeşti. Ea a fost însă fofdeauna în 
nota autentică şi de bună credinţă a idealurilor reli- 
gioase creştine, şi în slujba marilor noastre interese 
bisericeşti şi naţionale, în toţi acei 49 de ani de apa- 
riție impliniţi. 

Pentru acest motiv, — închinând şirele de ma: 
sus acestei aniversări, credem că se cuvine să aducem 
bunului Dumnezeu cuvenita laudă şi mulţumită, pen- 
trucă ea timp de 50 de ani şi-a putut îndeplini chema- 
rea spre binele Bisericii şi Neamului, în slujba adevăru- 
„lui, care singur ne face liberi (lo. 8, 32). 

In al doilea rând, să căutăm s'o sprijinim şi cu 
fapta. Sprijinul se rezumă în trei cuvinte : abonament, 
înserate, corespondenţă, 

Şi ne gândim, anume, ce avânt frumos ar putea 
lua această foaie cincantenară, dacă acum, când se 
pregăteşte să intre în a doua jumătate de veac, fiecare 
abonat vechiu i-ar aduce cel puţin un abonat nou. 
Indoindu-se ori intreindu-se numărul cetitorilor platnici, 
s'ar înmulți fireşte şi paginile şi deci putinţa de a. 
acţiona a acestei îoi. Cei ce singuri nu pot plăti un 
abonament de 200 lei pe an, se pot însoţi doi sau 
chiar patru inşi şi s'o citească împreună. La fapte 
bune puţini se adună, dar mult pot — şi cazul foii 
Unirea încă o dovedeşte, — puţinii buni împreună. 

Dat din reşedinţa noastră mitropolitană din Blaj, 
la 30 lanuarie 1940. | 

Alexandru Nicolescu 


Arhiepiscop şi Mitropolit 
de Alba-lulia şi Făgăraş. 











Delegaţie română la Sf. Părinte 


Cu prilejul călătoriei pe care Ex. Sa Dl. Teofil 
Sidorovici, Comandantul Străjii Ţării a făcut-o în Italia 
a visitat şi pe Sf. Părinte Papa Piu XII, căruia i-a 
exprimat omagiile personale precum şi salutul Majestății 
Sale Regelui Carol II. Ex. Sa a fost însoțit de 
DI. Nicolae Petrescu-Commen, ambasadorul nostru pe 
lângă Vatican, Seretarii ambasadei, dd. Galiţa şi Mareş, 
de Păr. Can. L. Tăutu, consilerul eclesiastic al am- 
basadei, precum şi de ceilalţi membrii ai delegaţiei 
Straja Ţării. Audienţa a avut loc în sala Tronului. Ex. 
Sa Sidorovici a adresat Suveranului Pontif în limba 
latină următoarea cuvântare : 


Beafissime Pater ef Summe Pontifex ! 

Qui praesuni aique diriguni illam certo maximo 
vigore preadilam  hkomaniae istilulionem — „Regni 
Cusfodiam“, vernaculo idiomate autem » Straja Tzării« 
vocatam, quae orta est ex circumspecto animo augusti 
nostri Regis eo fine, ut tot viribus juventuli populo- 
que hkomeno alque posteris praeclarissimum praestet 
roboris fundamentum — fidem in Deum —  hodie 
ad pedes Sanctitatis Tuae, tanquam Summo  Ponti- 
fiei ac  christianitati supremo vindici, homagium 
Regni  Romaniae necnon Majestatis Suae Regis 
Caroli Secundi pia veneratione depromuni. 

Liceat nobis Omnipolentem coelorum Dominum 
enixe exorare, uf Sanctitati Tuae binigne multos fe- 
licesque annos concedat ad gentium profeclum, ad 
pacem obtinendam et jugiter tuendam, 


lată şi textul românesc: 
»Prea fericite Părinte şi Suveran Pontif, 
Şeiii şi conducătorii viguroasei Instituţii a Ro- 


mâniei denumită Straja Ţării, născută din larga preve- 
dere a Augustului nostru Suveran, cu scopul ca prin 
puteri unite să dea tinerimii poporului românesc şi 
posterităţii acea puternică temelie — Credinţa în Du- 
mnezeu — smerită închinăciune depun la picioarele 
Sanctităţii Tale ca unui Suveran Pontit şi Suprem a- 
părător al Creştinătăţii omagiul Regelui României, Ma- 
jestatea Sa Regele Carol II. 

Să ne fie permisa ruga pe atotputernicul Stăpân 
Ceresc să dăruiască Sanctităţii Voastre mulţi şi fericiţi 
ani pentru propâşirea popoarelor spre ajungerea şi 
păstrarea îndelungată a păcii«. 


Si. Părinte a răspuns în următoarele cuvinte: : 


Gratam Nostram voluntalem testamur libi, 
perillustris et honorabilis Vir, et iis, qui spec- 
landi tui comites heic adsunt, imprimis vero 
ornatissimo ac  Nobis carissimo  hRomaniae 
apud Nos et Avostolicam Sedem Oratori, 
quod Nos invisere Nobisgue munera affere 
voluistis, quae quidem operis praetio, venu- 
state formae, pietatis significalione Nobis per- 
cara sunt et eruni. lucundissime commolti sa- 
lutatione per vos Nobis data a Majestate Sua 
Carolo secundo hkomaniae hRege Augusto, ro- 
gamus eam ipsi reddatis inclito supremo Ci- 
vilatis veslrea moderatori, cui a Deo diuturni 
regni felicilatem et bonorum eventuum  laeti- 
tiam supplicibus votis percupimus. Caelestis 
Numinis aspirante gratia, secura in dilecta 
Romania, magnum nacta a Roma nomen, 
pax florescat ef novis illic splendoribus re.- 
lucescat Evangelio Christi parta humanitas, 
Palriae autem vesirae iuvenes morum inlegri.- 


O BCU CLUJ 


56 VESTITORUL 





late et virtulum nitore cumulatius adimpleant 
spem, quae in iis  fiduciae plena nunc collo- 
calur. Quod enim hKomaniae bene vertit, No- 
bis semper oblingi! laete. 

Tibi demum, perillusiris et honorabilis Vir, 
comilibisque tuis lectissimis supremi favoris 
ubertatem oplamus, devocamus, exoramus. 


Cuvintele pontificale le redăm pentru cetitorii no- 
ştri şi în româneşte: 


»Iţi exprim mulţumirea şi mulțumita Noastră, ție 
ilustre şi prea distinse domn, precum şi distinşilor 
tăi însoțitori cari sunt de faţă, prea distinsului şi Nouă 
prea iubitului ambasador al României pe lângă Noi şi 
pe lângă Scaunul Apostolic, pentrucă aţi ținut să ne 
vizitaţi şi Ne-aţi adus daruri, care prin valoarea şi 
frumuseţea şi însemnătatea lor simbolică, Nouă Ne 
sunt şi Ne vor îi atât de dragi. 

Prea bucuroşi şi mişcaţi de salutarea trimisă Nouă 
prin voi de Majestatea Sa Regele Carol Il Augustul 
Rege al României, Vă rugăm să l-o trasmiteţi la îel 
din partea Noastră distinsului Cap Suprem al Ţării 
voastre. Lui îi dorim călduros o îndelungată domnie 
şi bucuria unor evenimente bune. Cu ajutorul Proniei 
Cereşti în iubita României care-şi are marele ei nume 
dela Roma, să înflorească pacea şi să strălucească 
acolo cu noui luciri, neamul renăscut prin evanghelia 
lui Cristos, iar tineretul Patriei voastre prin integritatea 

moravurilor şi prin strălucirea virtuţiilor, să împlinească 
din belşug aşteptările şi speranţele ce legaţi de el. 

Tot ce se întâmplă în România plăcut, ne bucură 
şi pe noi 

lar ţie ilustre şi prea distinse domn, precum şi 
aleşilor tăi înşoţitori, îți dorim şi cerem prin rugăciuni 
bogăţia harului ceresc«, 

Si. Părinte s'a întreţinut apoi cordial cu cei de 
faţă, cari l-au prezentat cadouri: o icoană în argint 
a Maicii Domnului, un covor de mare preţ, un mine- 
reu de aur şi un album conţinând fotografii despre 
organizaţia noastră tinerească Straja Ţării. Si. Părinte 
a admirat frumoasele cadouri, apoi după ce a mulțu- 
mit D-lui Sidorovici, a făcut călduroase urări tuturor: 
cari îl ajută în această muncă de înălțare spirituală şi 
morală a tineretului, 

După audienţă, delegaţia a făcut o vizita Em. 
Sale Card. Luigi Maglione,. Secretarul de Stat. Pără- 
sind apartamentul Em. Sale, Delegaţia a întâlnit, în: 
Secretăria de Stat, pe EE. LL. Domenico Tardini, 
Secretarul S. Congregaţii a Afacerilor Eclesiastice. . 
Extraordinare şi Giov. Bati. Montini, Substitutul Secre- 
tăriei de Stat, cu cari s'a întreținut cordial. 

Cu acest prilej Sf. Părinte a binevoit a acorda 
D-lui T. Sidorovici, Marele Cordon al Ordinului Si. 
Silvestru. 

















Preotul şi cartea 


Dacă încă preotului din Legea Veche i s'a spus 
că gura lui trebue să păzească ştiinţa, cu cât mai 
mult nu trebue să se zică aceasta despre preotul 
Legii Noui?! 

Precum preotul trebue să aibă iubire de Dumnezeu 
aşa trebue să aibă dragoste de carte, de învățătură. 
EI e învățătorul poporului prin însaşi chemarea sa: 
Mergând învăţaţi toate popoarele! 

Afară de harul dumnezeesc şi credinţă, duhul şi 
ştiinţa sunt singurele mijloace de acţiune ale Bisericei. 

Altădată, ea era ajutată de împărați, regi, prin- 
cipi, conți, baroni, cavaleri, bresle ş. a. Astăzi, în 
multe părţi, aceste ajutoare nu mai sunt, ori, dacă sunt 
nu-i sunt prietene. | 

Bisericii nu i-a rămas decât o armă, însă atot- 
puternică, fiincă e dumnezeească, pentru a cuceri su- 
îletele : adevărul. 

Poporul e răpit şi astăzi de superioritatea spiri- 
tului şi se închină în faţa adevărului, 

Mintea e stăpâna de acum şi de totdeauna a omenirii. 

De acea, preotul trebue să cunoască bine nu nu: 
mai filosofia şi teologia, ci şi istoria, etnografia, ştiin- 
ele sociale. 

Gândirea e auto-educaţie ; ştiinţa, civilzaţie. 

Cât de simpatic e un preot cărturar! Ce. lumină 
răspândește. el în jurul său! 


Ce comori sfinte sunt cărţile! Câtă înțelepciune, 
ce învățături preţioase nu cuprind ele din cele trecute: 
vremi! Cititorul iscusit e un pelerin nu numai peste: 
mări şi ţări, ci şi peste veacuri, 

Caracterul omului se poate cunoaşte din biblio- 
teca lui. Spune-mi ce citeşti şi-ţi voiu spune, cine eşti. 

Dacă fe întâlneşti cu cineva care nu vorbeşte de: 
cărţi, ci cu totul de alte chestiuni, asta nu e semn de 
smerenie, ci de ignoranță, de atâtea ori de prostie. 

De acea preotul adevărat trebue să fie un căr- 
turar pasionat. 

Cartea bună e leac şi împotriva îndoielii şi a is- 
pitei. Ea isgoneşte pe diavolul din preajma ori chiar 
din sufletul nostru; ea înnoeşte puterile sufletului şi-l 


luminează cu o lumină ce nu e din lumea aceasta. 
P. loan Georgescu. 











Cea mai irumoasă şi cea mai populară carte ce s'a scris despre 


SFÂNTA LITURGHIE 


a apărut în sfârşit şi în prelucrare românească. Un volum de 
416 pagini de doctrină sănătoasă, luminată şi tăcută vie cu: 
apte istorice culese din vieaţa suprafirească a Bisericii. 


Preţul 40 de Lei cuprins porto. 


Mănăstirea Franciscană rom. unită 
Str. Piaţa loşia 16 
Oradea. 

Un monument national 


In 1938 Papa Pius XI de 
sfântă pomenire a dispus să 
se execute în facsimil (180 
bucăţi) basoreliețurile Columnei 
lui Traian ce se află în Forul 
cu acelaş nume pe care sunt 
sculptate în relief războaiele 
purtate de Traian împotriva 
Dacilor şi să fie aşezate în 
muzeele  Vaticane. Inscripția 
de pe soclul reprodus consti- 
“tue pentru noi un adevărat 


monument național. Pe soclul 








FORUL LUi TRAIAN. IN MIJLOC COLUMNA. 


columnei sunt scrise următoarele cuvinte : 











0) PERLE ORIGINI, 









i DEL ETA IMPEAIALE. | 
“TESTIMONIO ELOGUENTE, 


ACESTE REPRODUCERI 
ALE COLUMNEI LUI TRAIAN 
MONUMENT VESTIT 
AL EPOCEI IMPERIALE 
MĂRTURIE GRĂITOARE 
A ORIGINEI 
POPORULUI ROMÂN 


S. S. PIUS XI 


PROTECTORUL: DARNIC 
AL ȘTIINȚELOR ŞI ARTELOR 
A FĂCUT SĂ FIE EXECUTATE ȘI EXPUSE 
ACI IN MUZEELE VATICANE 
ÎN ANUL 1938, 
AL XVII-LEA AL PONTIFICATULUI 


O BCU CLUJ 


58 VESTITORUL 





Anul XVI. No. 6 


Tradiţiunile catolice ale Angliei 


lată o chestiune puţin cunoscută. Se vorbeşte de 
Anglia ca de o ţară complect protestantă. Se citează 
date statistice : din 40 de milioane de locuitori numai 
ceva peste 2 milioane sunt catolici. Cine judecă aşa 
greşeşte. E o pură întâmplare că ascensiunea econo- 
mică şi imperială a Angliei coincide cu protestanti- 
zarea, mai corect cu colaborarea ei cu partidul 
protestant, ce! mai numeros atunci. Fiindcă oricât 
de cumplite au fost persecuţiunile contra catolicilor, 
ei nau dispărut nicicând din ţară. Pe timpul regelui 
apostat Henric VIII şi al urmaşilor săi sunt martiri- 
zaţi nu numai sfinţii Thomas Morus şi John Fischer, 
ridicaţi de curând la cinstea altarelor, ci şi alţi 197 
fericiţi, 116 venerabili, apoi 44 martiri, a căror cauze 
nu sunt introduse încă la Congregația riturilor 
din Roma. În 1688, Papa Inochentie XI împarte Anglia 
în patru vicariate apostolice; iar în 1694, Scoţia pri- 
meşte aceeaşi împărțire în alte patru vicariate. Cina 
îşi închipue că mărirea Angliei începe cu reforma re- 
ligioasă a numitului rege apostat şi a îliicei sale FEli- 
sabeta cea sângeroasă, nu pricepe geniul naţional 
englez. 

Tradiţiunea catolică a Angliei e imensă. Atâtea 
străzi, atâtea pieţe publice, atâtea aşezăminte poartă 
vechi nume catolice: »Ave Maria«, »Pater noster«, 
Biserica Romei organiză şi aici breslele. O astfel de 
breaslă (guilds) era acei a teatraliştilor. Din ea. fâcea 
parte incomparabilul geniu al artei dramatice a tuturor 
timpurilor, William Shakespeare, Mai târziu roman- 
cierul Walter Scott nu face decât să trezească inte- 


resul Englezilor pentru Evul Mediu cel nespus de 
bogat, varia!l, interesant, atrăgător. Aşa se explică, în 


mare parte, şi celebra mişcare universitară dela Ox- 
ford, ai cărei conducători au fost: americanul Edward 
Pusey şi tovărăşii săi din Oxford John Henry New- 
man şi John Keeble. Al doilea din aceşti conducători 
se face catolic, devine preot, apoi cardinal. In 1850, 
Papa restabileşte ierarhia catolică a Angliei. De atunci 
catolicismul acestei ţări nu cunoaşte decât succese şi 
triumiuri. Urmaşii săi în scaunul de membri ai Sacrului 
Colegiu au fost: Wiseman, Manning, Vaughan şi Bourne. 


Unul mai însemnat decât celălalt, în recunoscă- 


-toarea pomenire a contemporanilor. Cardinalul arhie- 


piscop de Westminster de astăzi Em. Sa Hinsley e 
cunoscut ca mare misionar. Em. Sa a îost trimis de. 
Papa Piu XI delegat apostolic în Africa engleză. Aici 
s'a interesat atât de mult de înaintarea misiunilor ca-: 
tolice, încât un episcop misionar a putut spune: »Cu. 
toate treburile lui urgente dela Londra, inima Emi- 
nenței Sale e tot în Africa«. Dovadă strălucită a fost 
şi expoziţia misionară din Londra, organizată în anul 
trecut, cu prilejul centenarului Operei de propagarea 
credinței în Anglia. Dar nu numai expoziţia, ci şi spi- 
ritul misionar care o anima. Pe când în 1839, această 
Operă începătoare abia trimitea 1.596 lire sterline la 
Lyon, în 1938 ea trimite 13.900 lire sterline la Roma. 
Mai nou Em. Sa a luat iniţiativa reconstruirii sanctua- 
rului Maicii Domnului din Walsingham, loc favorit de 
pelerinaje în evul mediu, distrus de furia protestantă. 
Războiul actual încetineşte, dar nu opreşie, cu atât 
mai puţin desființează aceste înaintări continue ale 
catolicismului englez. Ce însemnează să ai un cler 
superior, închinat exclusiv chemării sale sfinte! 











Spre orizonturi mai bune 


Norii grei şi întunecoşi ai furtunii ce s'a deslăn- 
țuit asupra bietei Europe, de o vreme încoace, par 
pe zi ce merge să fie prevestitori ai unui groaznic 
masacru. Furia şi iudulia minţii omeneşti — fără ra- 
zimul credinţii — vrea par'că să distrugă tot ce e ci- 
vilizaţie bimilenară. Teoriile rasiste şi bolşeviste-comu- 
niste cu tot atâtea idei diametral opuse şi-au dat 
mâna, ca să dârâme edificiul spiritual pe care e clă- 
dită o cultură de veacuri. 

La haosul acesta de principii, câteva manifestări 
marchează orizonturi mai bune, mai senine chiar îm- 
bucurătoare. 

Este mai întâi vorbă de Spania, ţară catolică, 
După turburările anilor 1934 -35 -36, când s'a înscăunat 
la putere faimosul partid naţional socialist cu Largo 
Caballero, cu tendinţe vâădite spre stânga şi după o 
experiență tristă, în care s'a lovit fără milă în Biserică, 
iată sâmburele adevărului încolțeşte şi rodeşte în plin, 


în mişcarea — adevărată cruciată din timpul nostru 
— condusă de generalul Franco. Din încercarea la 
care a fost expus poporul spaniol, idealul creştin a 
ieşit din nou întărit. A trebuit ca doi ani şi jumătate 
să se scurgă sânge, frate luptând contra fratelui. Cele 
două steaguri al Satanei şi alui Cristos — a bolşeviz- 
mului şi a creştinismului — niciodată n'au fost mai 
disputate, caşi în acel timp. Numai după ce părea că 
e distrus sufletul acelui popor, s'a ivit soarele mân- 
tuitor care cu razele binefăcătoare a dat din nou vieață 
Bisericii şi poporului din peninsula iberică şi a făcut 
să stăpânească iarăşi peste destinele acelui neam 
crucea creştină, 

Şi numai catedrala Sfânta Barbara din Madrid 
poate să grăiască şi să exprime mai bine delirul acelui 
popor descătuşat din ghiarele Satanei, când generailisi- 
mul Franco, câştigând biruința, merge acolo să siâr- 
şească campania de reconiortare creştină. Cu acest 


O BCU CLUJ 


Anul XVI. No. 6 


prilej au fost reînviate ceremonii şi rituri din Evul 
Mediu şi îmbinate cu imnuri din perioada de tre- 
cere a acelui popor la creştinizm. Şi sufiletul acelui 
popor numai atunci îşi află liniştea căutată, când eroul 
din acea fragedie creştină, vesteşte în acea catedrală, 
plin de umilință, în rugăciunea dictată de el pentru 
circumstanţă : »Doamne primeşte lupta acestui popor 
totdeauna al tău, care cu mine, în numele Tău, a în: 
vins cu eroism duşmanul adevărului din secolul acesta, 
Doamne Dumnezeule, în mâna cui stau toate drepturile 
şi puterile, dă-mi ajutorul Tău pentru a duce acest 
popor la deplină libertate a Imperiului pentru gloria 
Ta şi a Bisericii Tale. Doamne, toţi oamenii să ştie 
că Isus este Cristos şi că este Fiul lui Dumnezeu«, 

Cu aceste cuvinte a oferit el spada sa lui Dum- 
nezeu. 

In rândul al doilea stă sora încă mică la număr 
dar nu şi în credință: Portugalia, care îşi are refor- 
matorul şi consolidatorul de azi în persoana creşti- 
nului convins şi practicant O. Salazar, premierul ţării. 
Care e secretul liniştii şi a păcii interne de care acea 
țară dă dovadă în aceste vremuri tulburi şi grele Je 
azi ? Principiile creştine catolice, care stau la temelia 
acelui stat în toate fibrele lui. După mai bine de un 
deceniu de conducere în acest spirit, conducăto- 
rul micului stat, dă o declaraţie în faţa lumii întregi 
desorientată şi, prin intermediul ziarelor şi undelor, 
defineşte poziţia ţării sale în actualele împrejurări: 
„Poziţia Portugaliei — zice el — în conflictul actual 
este alături de Spania. Războiul de azi nu are la 
origine numai cauze economice, dar în adâncul acestora, 
pot fi găsite anumite conjlicte spirituale precum şi 
apărarea principiilor creștine. Un lucru să se ştie: 
Importanţa elementului spirilual în actualele împre- 
jurări grele prin care trece Europa e decisivă, 
și prin acest element ea se poale mântui«. 

lată cum cele două ţări catolice învață lumea și 
arată calea prin care se poate tămădui de flagelul 
ucigător în care e cuprinsă. lată poieca care singură 
poate salva civilizaţia bimilenară, din sclăvia Satanei, 
care vrea să o distrugă şi să o prăbuşească, 

Dumnezeu îie binecuvântat că în aceste vremuri 
grele cele două popoare latine prin conducătorii lor, 
ne oferă o perspectivă cu orizonturi mai bune și 
mai senine. 

Păr. Nicolae Cristea 











CRONICI 


— Promovare solemnă în Bicazul Păr. 
Gheorghe Chişiu. In Sârbătoarea Intimpinării Dom- 
nului (2 Febr. a. c.) fiind şi prima Vineri din lună, a 
avut loc la sfârşitul Liturghiei solemne promovarea 
alor 55 membri din Societatea Psi. Inimi a lui Isus, 
urmând să se facă în curând promovarea altui grup. 
De notat că acești membri fac parte de 9 ani şi din 
Reuniunea Mariană, agregată canoniceşte Congregaţiei 

»Prima Primaria«, din Roma. După o bună pregătire 
din partea preotului local, au fost învitaţi M. On. preoţi: 
Pompei Podina, paroh în Oarţa de sus, şi Emil Marchiş, 
paroh în Osţa de jos din Eparhia Maramureşului, 
la promovare. Cu tot timpul extrem de nefavorabil s'au 
făcut 101 mărturisiri şi cuminecări. La Sf. Liturghie a 
predicat cu multă însufleţire despre însemnâtatea So- 
cietăţii Psf. Inimi, în legătură cu evenimentul zilei, On. 
Emi! Marchiş, ridicând nimbul sărbătorii şi întărind mult 
încrederea în Psf. Inimă, 

In cadre solemne, s'a făcut apoi promovarea, 
primind membrii din societate medaliile şi în urmă 
a primit fiecare membru icoana Psf. Inimi a lui Isus 
încadrată în rama frumoasă de către preot; urmând 
ca la fiecare în parte să se facă »întronarea și con- 
sacrarea familiilor« de către preotul preşedinte local. 


— Legământul episcopatului francez. După 
dezastrul din 1870, națiunea franceză ridică, între al- 
tele, bazilica Montmartre cu înscripfiunea caracteris- 
tică: »Prea sfintei inimi a lui Isus, Franţa umilităc. 
Deşi începută atunci, măreața bazilica s'a terminat 
numai după războiul mondial. Fundamentul ei este 
închegat în sânge, cupola ei străluceşte în glorie, — 
Abia izbucnit noul războiu european (1939), episcopatul 
irancez publică o pastorală colectivă, promițând con- 
struirea unui sanctuar monumental la Lourdes, în 
însăşi cetatea ei, în cinstea Fecioarei Imaculate, re- 
gina păcii. Episcopii roagă pe Maria ca »Franţa le- 
pădând greşelile şi păcatela sale, mâine mai mult de- 
cât ieri, să poată îi, în mijlocul popoarelor lumii, fiica 
cea mare a Bisericii«. Apoi adaogă: »Noi îţi fâgăduim 
că vom lucra din toate puterile să întindem tot mai mult 
împărăţia dumnezeescului tău Fiu în sufletele noastre, 
în familiile noastre, în activităţile noastre naţionale. 


— Doamna Beaupin, buna mamă a Mar. E. 
Beaupin, directorul Amiciţiilor catolice franceze, secre- 
tarul comitetului catolic de studii dela Societatea Na- 
fiunilor din Geneva a decedat Marţi, 6 Februarie 
1940. Înmormântarea a avut loc la Pacy-sur-Eure, 
fiind prezidată de Mgr. Gaudron, episcop de Eureut, 
asistat de vicarii generali Mgr. Lejard şi canonicul 
Loih. A mai participat şi Mgr, Neveu, administrator 
apostolic în Moscova (Rusia). Panegiricul, înfățișând 
rarile virtuţi creştine ale acestei nobile femei, l-a ro- 
stit părintele protopop (decan) din Pacy-sur-Eure. 
După o viaţă plină de binefaceri, doamna Beaupin a 
avut o moarte sfântă. l-a fost dată fericirea de -a îi 
asistată în momentele ultime de către însuşi fiul ei 
Mgr. Beaupin. Dupăce a primit merindea vieţii de 
veci, S. Euharistie, ea a mulţumit din tot sufletul lui 
Dumnezeu pentru norocul ce i-a dat prin chemarea 
fiului ei la taina preoţiei. Amicii români ai Franţei 
— şi ei sunt atât de număroşi în clerul nostru — sunt 
invitaţi să-şi aducă aminte şi de ea în i dlui î 

Ig, 


— Recepţii la Roma. In timpul şederii înalţi- 
lor: noştri lerarhi la Roma au avut loc mai multe re- 
cepţii în cinstea Lor. Aşa, în 24 Februarie Ex. Sa 
Petrescu Comnen, Ambasadorul României la Vatican 
a dat o masă festivă la care au luat parte, în afară 
de Episcopi şi personalul Ambasedei, Em. Lor: 
Card. Luigi Maglione, Secretar de Stat, Card. Francisc 
Marmaggi, Prefectul S. Congregaţii a Conciliului, Card. 
Eugen Tisserant, Secretarul S. Congr. Orientale, Card. 
Massimo Massimi, Preşedintele Comisiunii de codifi- 

care a Dreptului Canonic Oriental, Card, Ermene- 
gildo Pellegrinetti şi Cardinalul Nicola Canali. Ex. Sa 
Evreinoii episcop, Ex. Lor: Domenico Tardini şi Giov. 
Batt. Montini dela Secretăria de Stat, Ex. Sa Giuseppe 
Cesarini, Asesorul Congr. Orientale cu Msgr. G. Rossi şi 
S. Majoli dela aceeaşi Congr.; Ex. Sa Ernest Ruftini, 
Secr. S. Congr. a Studiilor şi Universităţilor: Contele 
Dalla Torre, directorul lui »L'Osservatore Romano«, 
Păr. Cons. L. Tăutu, Păr. Ervard, Cristea ş. a. At- 
mosiera sărbâtorească a acestei recepții a trezit multe 
simpatii pentru poporul nostru şi pentru gloriosul 
său Suveran. 

In 2 Martie Inalţii lerarhi au fost învitaţii Ex. Sale 
R. Bossy, Ministrul României la Quirinal, împreună 
cu alte personalităţi de seamă a lumii romane. 

In 3 Martie apoi Episcopii au oferit o masă de 
onoare la Colegiul Pio Romeno la care au fost in- 
vitate mai multe personalităţi înalte - dela Vatican şi 
din Roma. 











Exerciţii Spirituale 
pentru Doamne 


Mai multe Doamne au întrebat dacă în 
anul aceasta se vor ținea Exerciţii spirituale 
pentru Doamne. 

Pentru a răspunde la această întrebare, 
M. O. Protopopi sunt rugaţi să se intereseze 
fiecare și cât mai curând în tractul respectiv, 
cam câte persoane doresc sfintele exerciții şi 
dacă nu s'ar putea ținea chiar pe teritorul 
Iractului, în localul vreunui internat. Aceasta 
ar cruța foarte multe cheltueli și ar da posibi- 
litatea să se împărtășească de sfintele Exer- 
ciții mai multe suflete. 

Ar îi lucru foarte îmbucurător dacă ar tre- 
bui să se facă mai multe serii pentru a putea 
mulțumi pe toate. 

Nu vor lipsi preoți cari să le predice cu 
bucurie spre mărirea lui Dumnezeu și mântui- 
rea sufletelor. 

Fondul Lucreția Frențiu 








AU APĂRUT: 


S. Gocan şi L. Florian: Monografia comu- 
nei Feiurdeni. Tip. Diecezană Cluj 1939. 
Pag. 142. Preţul: 40 Lei. 


Toma Cocişiu : Şcoala activă. Idei cari cir- 
culă prin toate țările. Blaj 1938. Preţul...... ri 


Păr. Alois Chiavarino : Cea mai mare co- 
moară. Traducere. Tip. Serafica, Săbăoani. 
Pag. 79. Preţul 8 Lei. 


P. 1. Tălmâcel; O vorbă la ureche. No. 1, 
2 şi 3. Tip. Seratica, Săbăoani. Preţul: ă 
5 Lei. 


VESTITORUL 


Anul XVI. No. 6 


PARTEA OFICIALĂ 


Parohia Română Gr. Catolică 
din Domănești — Sălaj 





Nr. 43/1940. 


Concurs la postul de cantor 
din Domăneşti 


Pentru postul de cantor din Domăneşti se pu- 
blică concurs cu termenul de 31 Martie a. cc, 

Venitele: 

1. Locuinţă în natură (1 cameră, bucătărie, su- 
peredificate, grădină cc. 900 st, 0 

2. pământ arător în o parcelă 7 jugh. cad. pro- 
ducător şi bine îngrijit şi 1 jugh. cad. fânaţ, 

3, Drept de păşunat pentru 3 vite, 

4. Ştolele legale. 

Concurenţii se vor prezenta în vreo Duminecă ori 
Sărbătoare la si. Liturghie şi-şi vor înainta actele ne- 
cesare senatului bis. — Vor suporta sarcinile legale 
după venitul său. 

Domăneşti, la 3 Martie 1940. 

Senatul bisericesc 








A murit întemeietorul Octavei de rugăciuni. 
In 7 Februarie 1940 a murit Pr. P. G. F. Wattson, în- 
temeietorul Octavei de rugăciuni, pentru unirea tutu- 
ror bisericiilor. P. G. F. Wattson era fiul unui episcop: 
anglican. S'a născut în anul 1863 în America. Incă 
din tinereţe nutrea gândul de a întemeia o comunitate 
religioasă, gând care nu l-a părăsit nici după anul 
1893, când deveni el însuşi pastor anglican şi parohul 
unei biserici. In puţinul timp cât a funcţionat ca pa- 
roh şi-a înfăptuit gândul care-l urmărea din tinereţe: 
a înfiinţat un ordin, care în biserica anglicană trebuia 
să fie o congregaţiune de predicatori devotați idealu- 
rilor franciscane, fiind s. Francisc de Assisi modelul 
pe care şi-a propus să-l imiteze în toate. 

Neştiind ce nume să dea acestei congregaţiunii, 
a făcut ca şi s. Francisc marele său ideal. Gândindu- 
se cum acesta a aflat regula primitivă a Fraţilor 
Minori, deschizând de trei ori $. Scriptură în numele 
Preasfintei Treimi, făcu si el la îel. 

La a doua deschidere a S. Scripturi a deschis la 
Ep. S. Pavel către Romani, cap. V, 2 unde i-s'a pă- 
rut că a găsit ce căuta. Cuvântul »apropiere< din 
acel verset era potrivit pentru a numi congregația 
nou înființată, care şi luă numele de »Afonemenic. 
Bazele definitive ale congregaţiunii »Atonement« nu 
fură puse decât în 1898. Convins că mijlocul cel mai 
potrivit pentru a grăbi întoarcerea creştinilor desbinaţi 
la unitatea cu Scaunul Apostolic este rugăciunea, în- 
fiinţă în 1907 Octava de rugăciuni în acest scop, în- 
cepând din 18 Ianuarie, catedra S. Petru până în 25: 
Ianuarie, Întoarcerea S. Pavel Apostolul. : 

Aşa cum a fost contemplată, Octava s'a ţinut mai 
întâi în 1908. Nu trecură doi ani şi primele roade se: 
arătară : întreaga congregaţie Atonement fu primită în 
Biserica Catolică. Primită însă, ea, nu şi-a socotit 
misiunea terminată, ci continuă să practice mereu 
Octava până la ajungerea scopului pentru care a fost 
întemeiată, In 1916 Papa Benedict al XV-lea a apro- 
bat Octava rugăciunii, a încurajato şi a făcut-o a 
întregei Biserici Catolice. 





Yipograiia „UNIREA“ Qradea. Bulevardul Regeie Ferdinand Nr. 20, 


Redactor: Coriolan Tămăiam 


O BCU CLUJ 


